CELEX: 62014TN0851
Language: da
Date: 2014-12-26 00:00:00
Title: Sag T-851/14: Sag anlagt den 26. december 2014 — Slovak Telekom mod Kommissionen

20.4.2015   
            
            
               DA
            
            
               Den Europæiske Unions Tidende
            
            
               C 127/30
            
         Sag anlagt den 26. december 2014 — Slovak Telekom mod Kommissionen
   (Sag T-851/14)
   (2015/C 127/42)
   Processprog: engelsk
   
      Parter
   
   
      Sagsøger: Slovak Telekom a.s. (Bratislava, Den Slovakiske Republik) (ved advokat D. Geradin og barrister R. O’Donoghue)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet antages til realitetsbehandling.
            
         
               —
            
            
               Den anfægtede afgørelses artikel 1 og 2 annulleres, i den udstrækning de vedrører sagsøgeren.
            
         
               —
            
            
               Subsidiært nedsættes den bøde, der er pålagt sagsøgeren i henhold til den anfægtede afgørelses artikel 2.
            
         
               —
            
            
               Kommissionen tilpligtes at betale sagens omkostninger.
            
         
               —
            
            
               I tilfælde af, at Domstolen afviser søgsmålet fra realitetsbehandling eller frifinder Kommissionen, tilpligtes hver part at bære sine egne omkostninger.
            
         
      Søgsmålsgrunde og væsentligste argumenter
   
   Sagsøgeren har med dette søgsmål nedlagt påstand om annullation af Kommissionens afgørelse af 16. oktober 2014 (AT.39523 — Slovak Telekom), hvorved sagsøgeren og dennes moderselskab blev pålagt en bøde for misbrugsadfærd på det slovakiske bredbåndsmarked i henhold til artikel 102 TEUF og EØS-aftalens artikel 54.
   Til støtte for søgsmålet har sagsøgeren fremsat fem anbringender.
   
               1.
            
            
               Med det første anbringende gøres det gældende, at Kommissionen har begået retlige fejl og foretaget et åbenbart urigtigt skøn ved at fastslå, at sagsøgeren har foretaget en retsstridig leveringsnægtelse.
            
         
               2.
            
            
               Med det andet anbringende gøres det gældende, at Kommissionen har tilsidesat sagsøgerens ret til forsvar med hensyn til dens avancepresvurdering. Sagsøgeren har anført, at:
               
                           —
                        
                        
                           Kommissionen i sine begrundede indsigelser undlod at redegøre for visse relevante omkostningsprincipper samt den metode og de data, som sagsøgeren havde fremsat inden den anfægtede afgørelse.
                        
                     
                           —
                        
                        
                           Kommissionen i den anfægtede afgørelse for første gang fremsatte en ny »multiperiodetilgang« for at ændre dét, der tidligere var en positiv avance for 2005, til en negativ avance.
                        
                     
         
               3.
            
            
               Med det tredje anbringende gøres det gældende, at Kommissionen har begået faktiske og/eller retlige fejl og/eller foretaget et åbenbart urigtigt skøn ved at fastslå, at sagsøgerens adfærd udgjorde et avancepres. Sagsøgeren har anført, at:
               
                           —
                        
                        
                           Kommissionen foretog en forkert anvendelse af principperne, metoden og dataene vedrørende de langsigtede, gennemsnitlige meromkostninger og tog ikke hensyn til sagsøgerens faktiske, langsigtede, gennemsnitlige meromkostninger.
                        
                     
                           —
                        
                        
                           Kommissionen begik retlige fejl og/eller foretog åbenbart urigtige skøn ved sin »multiperiodetilgang«.
                        
                     
         
               4.
            
            
               Med det fjerde anbringende gøres det gældende, at Kommissionen har begået retlige fejl og foretaget et åbenbart urigtigt skøn derved, at den har konkluderet, at sagsøgeren og Deutsche Telekom er dele af én og samme virksomhed, og at de begge er ansvarlige for sagsøgerens påståede overtrædelse.
            
         
               5.
            
            
               Med det femte anbringende gøres det gældende, at Kommissionen har begået retlige fejl, foretaget et åbenbart urigtigt skøn og tilsidesat ligebehandlingsprincippet ved fastsættelsen af bødebeløbet.